Deficiențele înregistrate în ce privește acțiunile Sericiului Sanitar al armatei României, nu au fost singulare în epocă. Astfel, nici "Serviciul Sanitar" bulgar nu a putut face față epidemiei în timpul Primului Război Balcanic și divizii întregi au fost atinse de holeră, unul dintre motive fiind acela al unei organizări defectuoase, cu medici „de cancelarie” și cu așa-ziși medici de comenzi, care, au neglijat activitatea de inspecție sanitară.